**OBRAZLOŽITEV**

Občinski svet Občine Borovnica je na 3. redni seji dne 07.03.2019 sprejel Proračun Občine Borovnica za leto 2019 (Uradni list RS, št. 16/19) ter na 5.redni seji, dne 04.07. 2019 Rebalans Proračuna Občine Borovnica za leto 2019 (Uradni list RS, št. 45/19).

Po ponovni oceni prihodkov in drugih prejemkov ter odhodkov in drugih izdatkov predvidenih s sprejetim proračunom za leto 2019 smo ugotovili, da nova ocena prihodkov in odhodkov odstopa od veljavnega proračuna.

Vsebina Odloka o proračunu Občine Borovnica se spreminja v 2. členu, ki določa novo višino sprejetega proračuna. Proračun za leto 2019 se določi v višini 4.540.218 EUR.

Rebalans proračuna je sestavljen iz splošnega in posebnega dela, načrta razvojnih programov ter načrta ravnanja s stvarnim premoženjem Občine Borovnica.

Splošni del proračuna sestavljajo bilanca prihodkov in odhodkov, račun finančnih terjatev in naložb ter račun financiranja.

Posebni del proračuna je prikaz podrobnejšega načrta porabe neposrednih proračunskih uporabnikov: občinskega sveta, nadzornega odbora, župana in občinske uprave po posameznih namenih.

Načrt razvojnih programov, ki je obvezni sestavni del proračuna je prikaz načrtovanih sredstev za investicijske odhodke, investicijske transfere ter državne pomoči od leta 2019 – 2022.

Tabelarni prikazi vključujejo podatke o sprejetem in veljavnem proračunu za leto 2019, realizacija za obdobje od 01. 01. Do 31. 08. 2019 in predlogu rebalansa proračuna za leto 2019. Pripravljeni so po proračunskih uporabnikih ter programski in ekonomski klasifikaciji.

**I SPLOŠNI DEL REBALANSA PRORAČUNA OBČINE BOROVNICA Z OBRAZLOŽITVAMI ZA LETO 2019**

1. **OBRAZLOŽITEV SPLOŠNEGA DELA REBALANSA PRORAČUNA ZA LETO 2019**

Splošni del proračuna vključuje bilanco prihodkov in odhodkov, račun finančnih terjatev in naložb ter račun financiranja.

**Bilanca prihodkov in odhodkov** vključuje tekoče prihodke, ki vključujejo davčne in nedavčne prihodke, kapitalske prihodke, prejete donacije in transferne prihodke, ki vključujejo prihodke iz drugih blagajn javnega financiranja ter prejeta sredstva iz Evropske unije. Odhodkovna stran bilance prihodkov in odhodkov zajema tekoče odhodke, tekoče transfere, investicijske odhodke in investicijske transfere.

**Račun finančnih terjatev in naložb** zajema na eni strani prejemkov vse tiste vire, ki ne predstavljajo prihodkov, pač pa so sredstva iz naslova vračil posojenih sredstev občine in prejetih sredstev iz naslova prodaje kapitalskih deležev v podjetjih in drugih finančnih institucijah.

**Račun financiranja** izkazuje tokove zadolževanja in odplačil dolgov, poveznih s servisiranjem dolga občine, oziroma s financiranjem proračunskega deficita, to je salda bilance prihodkov in odhodkov ter računa finančnih terjatev in naložb. V računu financiranja se kot saldo izkazujejo tudi spremembe stanja denarnih sredstev na računih med proračunskim letom.

V obrazložitvah sprememb splošnega dela proračuna so obrazloženi samo tisti prihodki in drugi prejemki ter odhodki in drugi izdatki, ki se s predlogom rebalansa za leto 2019 spreminjajo.

1. ***BILANCA PRIHODKOV IN ODHODKOV***

**PRIHODKI**

Skupine prihodke ocenjujemo v višini 4.540.218 EUR. V primerjavi s prihodki veljavnega proračuna za leto 2019 se skupni prihodki zmanjšujejo za 181.704 EUR.

Povečujejo se naslednji prihodki:

* Davčni prihodki v višini 11.010 EUR.
* Nedavčni prihodki v višini 5.300 EUR.

Zmanjšujejo se naslednji prihodki:

* Transferni prihodki 198.014 EUR.

Z rebalansom proračuna predlagamo povečanje prihodkov iz naslova davčnih prihodkov, in sicer :

* Davke na premoženje smo povečali za 11.010 EUR, saj je realizacija do konca avgusta že presegla planirane prihodke. Te davčne prihodke planiramo na podlagi podatkov iz preteklih let in na dejansko realizacijo nimamo vpliva.

Nedavčni prihodki so bili povečani za 5.300 EUR, in sicer smo povečali prihodke iz naslova Glob in druge denarne kazni, ki so že presegle plan za leto 2019.

Zmanjšujejo se tudi transferni prihodki, in sicer Prijeta sredstva iz državnega proračuna za tekočo porabo se povečujejo v višini 1.985,73 EUR, in sicer smo v proračunu planirali:

* sofinanciranje medobčinskega inšpektorata 12.000 EUR, iz državnega proračunu pa smo že prejeli sredstva v višini 11.161,50 EUR,
* vračilo iz naslova subvencioniranja tržnih najemnin 45.000 EUR, iz državnega proračunu pa smo realizirali 50.449,80 EUR,
* vzdrževanje gozdnih cest 7.000 EUR,iz državnega proračunu pa smo že prejeli realiziranih 4.374,43 EUR.

Zmanjšujemo pa sredstva iz naslova šole v višini 200.000 EUR, kajti realno gledano bomo sredstva lahko črpali v letu 2020.

**STRUKTURA PRIHODKOV PO EKONOMSKI KLASIFIKACIJI**

|  |  |  |  |  |
| --- | --- | --- | --- | --- |
|  | **Sprejeti proračun 2019(EUR)** | **Veljavni proračun 2019 (EUR)** | **Predlog rebalansa 2019(EUR)** | **indeks**  **(rebalans/veljavni)** |
| **70 - Davčni prihodki** | 2.830.667,00 | 2.830.667,00 | 2.841.677,00 | 100,4 % |
| **71 – Nedavčni prihodki** | 695.963,98 | 695.963,98 | 701.263,98 | 100,8 % |
| **72 – Kapitalski prihodki** | 506.463,00 | 506.463,00 | 506.463 | 100,00 % |
| **73 – Prejete donacije** | 0 | 0 | 0 | 0,00 % |
| **74 - Transferni prihodki** | 688.828,00 | 688.828,00 | 490.813,73 | 71,3 % |
| **Skupaj** | 4.721.921,98 | 4.721.921,98 | 4.540.217,71 | 96,2 % |

**ODHODKI**

Skupne odhodke ocenjujemo v višini 4.877.910 EUR. V primerjavi z odhodki veljavnega proračuna za leto 2019 se skupni odhodki zmanjšujejo za 200.352 EUR.

Pri povečanju odhodkov gre predvsem za zmanjšanje na kontih Pisarniški in splošni materiala v višini 6.200 EUR. Zmanjšujejo se tudi sredstva iz naslova posebni material in storitev v višini 18.287 EUR. Ravno tako se zmanjšujejo sredstva za izdatke plačila po podjemnih pogodbah, in sicer za 2.900 EUR.

Povečujejo se sredstva iz naslova poštnine, in sicer za 500 EUR ter tekoče vzdrževanje drugih objektov v višini 28.525 EUR. Ravno tako se povečujejo sredstva za odvetniške storitve v višini 2.000 EUR. Dodatno moramo zagotoviti subvencijo stanarin, in sicer v višini 30.000 EUR, saj nam izplačilo nalaga zakon. Povečujemo pa tudi sredstva iz naslova pomoči na domu, saj pričakujemo, da v proračunu nimamo zadosti planiranih sredstev. Spremembe so nastale tudi na kontu Investicijski odhodki, in sicer se zmanjšujejo za 211.077,19 EUR. Posamezne spremembe so vidne v posebnem delu proračuna. Sredstva v višini 25.000 EUR pa smo odvzeli tudi na kontu Investicijskih transferov. Razlog je v tem,da je prejemnik le-teh sam zaprosil za premestitev v prihodnje leto.

**STRUKTURA ODHODKOV PO EKONOMSKI KLASIFIKACIJI**

|  |  |  |  |  |
| --- | --- | --- | --- | --- |
|  | **Sprejeti proračun 2019 (EUR)** | **Veljavni proračun 2019 (EUR)** | **Predlog rebalansa 2019 (EUR)** | **indeks**  **(rebalans/veljavni)** |
| **40 - Tekoči odhodki** | 1.152.860,40 | 1.150.268,76 | 1.152.028,95 | 100,2 % |
| **41 - Tekoči transferi** | 1.952.737,04 | 1.952.737,04 | 1.986.702,04 | 101,7 % |
| **42 - Investicijski odhodki** | 1.808.084,98 | 1.813.307,02 | 1.602.229,83 | 88,4 % |
| **43 - Investicijski transferi** | 163.584,27 | 161.948,87 | 136.948,87 | 84,6 % |
| **Skupaj** | **5.078.261,69** | **5.078.261,69** | **4.877.909,69** | **96,1 %** |

Podrobnejše obrazložitve sprememb med veljavnim proračunom in predlogom rebalansa so podane v obrazložitvah posebnega dela proračuna, ki sledi v nadaljevanju.

1. ***RAČUN FINANČNIH TERJATEV IN NALOŽB***

V primerjavi z veljavnim proračunom v računu finančnih terjatev in naložb do sprememb ni prišlo.

1. ***RAČUN FINANCIRANJA***

V primerjavi z veljavnim proračunom v računu financiranja ni sprememb.

Pregled prihodkov in drugih prejemkov in odhodkov in drugih izdatkov proračuna Občine Borovnica po predlogu rebalansa je naslednji:

|  |  |  |
| --- | --- | --- |
| **Bilanca** | **Prihodki in prejemki** | **Odhodki in izdatki** |
| **A Bilanca prihodkov in odhodkov** | 4.540.218 | 4.877.910 |
| **B Račun finančnih terjatev in naložb** | 0 | 0 |
| **C Račun financiranja** | 0 | 122.425 |
| **Denarna sredstva** | 478.765 | 0 |
| **Skupna višina proračuna** | 5.018.983 | 5.000.335 |

**II POSEBNI DEL REBALANSA PRORAČUNA OBČINE BOROVNICA Z OBRAZLOŽITVAMI ZA LETO 2019**

1. **OBRAZLOŽITEV POSEBNEGA DELA PRORAČUNA**

Posebni del proračuna je pripravljen v skladu s predpisano programsko kvalifikacijo in zajema finančne načrte neposrednih proračunskih uporabnikov: občinske uprave in posebej za občinske organe: občinski svet, nadzorni odbor in župana.

**1000 – Občinski svet**

04 SKUPNE ADMINISTRATIVNE SLUŽBE IN SPLOŠNE JAVNE STORITVE

04019001 Vodenje kadrovskih zadev

|  |  |
| --- | --- |
| 104002 Objava občinskih predpisov | -1.800,00 |

Obrazložitev:

Zaradi manj sprejetih predpisov sredstva presegajo načrtovana.

|  |  |
| --- | --- |
| 104003 Spletne strani občine, lokalne novice | -3.500,00 |

Obrazložitev:

Na spletni strani ni bilo potrebno opraviti toliko sprememb kot je bilo načrtovano.

06 LOKALNA SAMOUPRAVA

06019001 Priprava strokovnih podlag s področja lokalne samouprave ter strokovna pomoč lokalnim organom in službam

|  |  |
| --- | --- |
| 106003 Občinska razvojna strategija, akcijski načrti 2017-2022 | -2.048,00 |

Obrazložitev:

Zaradi nezasedenega delovnega mesta višjega svetovalca za investicije in zasedenosti drugih uslužbencev s projekti bo mogoče izvesti le polovico predvidenih aktivnosti priprave akcijskih načrtov kot izvedbenih aktov občinske razvojne strategije.

06019003 Povezovanje lokalnih skupnosti

|  |  |
| --- | --- |
| 106002 Povezovanje lokalnih skupnosti (npr. regionalne razvojne agencije, stanovanjska zbornice) | -1.200,00 |

Obrazložitev:

Pri načrtovanju proračuna oz. I. rebalansa še ni bilo jasno, kakšne bodo obveznosti iz naslova sofinaciranja CPS LUR v letu 2019 in dodatnih razvojnih nalog RRA LUR, zato smo sredstva načrtovali indikativno. Po podpisu pogodb so zneski jasni in na PP bodo na kontu 413600 Tekoči transferi v javne agencije ostala neporabljena sredstva.

**3000 – Župan**

01 POLITIČNI SISTEM

01019003 Dejavnost župana in podžupanov

|  |  |
| --- | --- |
| 301004 Nadomestilo za nepoklicno opravljanje funkcije - podžupan | -3.000,00 |

Obrazložitev:

Zaradi neimenovanja podžupana sredstva za nadomestilo presegajo načrtovana.

**4000 – Občinska uprava**

04 SKUPNE ADMINISTRATIVNE SLUŽBE IN SPLOŠNE JAVNE STORITVE

04039003 Razpolaganje in upravljanje z občinskim premoženjem

404001 Stroški izvršb, sodnih postopkov, notarskih storitev, cenitev, pravno zastopanje občine +2.000

Obrazložitev:

Povečujemo stroške zaradi povečanega obsega potreb po odvetniških storitvah.

06 LOKALNA SAMOUPRAVA

06039001 Administracija občinske uprave

406002 Materialni stroški občinske uprave +500

Obrazložitev:

Povečujemo sredstva iz naslova poštnin, saj imamo v letošnjem letu povečanje upravnih pisanj, kjer jih moramo pošiljati z osebno vročitvijo.

|  |  |
| --- | --- |
| 406009 Notranja revizija | -1.000,00 |

Obrazložitev:

Stroški notranje revizije so nižji kot je bilo načrtovano.

06039002 Razpolaganje in upravljanje s premoženjem, potrebnim za delovanje občinske uprave

|  |  |
| --- | --- |
| 406005 Tekoče vzdrževanje upravnih prostorov | +420,00 |

Obrazložitev:

Za zagotovitev sredstev za tekoča manjša popravila se vrednost na postavki poveča.

|  |  |
| --- | --- |
| 406013 Ureditev arhiva občine | +184,19 |

Obrazložitev:

Za potrebe urejanja arhiva je potrebno kupiti dodatni arhivski material.

07 OBRAMBA IN UKREPI OB IZREDNIH DOGODKIH

07039002 Delovanje sistema za zaščito, reševanje in pomoč

|  |  |
| --- | --- |
| 407006 Investicije in investicijsko vzdrževanje gasilskih domov | -25.000,00 |

Obrazložitev:

PGD Borovnica je imela v planu za leto 2019 proračunskih sredstev v višini 25 000€ za investicijo v obnovo gasilskega doma. Pri projektiranju prizidka doma, je prišlo do nepredvidenih zapletov, zato se sredstev ne bodo porabila v letu 2019.

Navezava na projekte v okviru proračunske postavke

OB005-16-0027 INVESTICIJE IN INVESTICIJSKO VZDRŽEVANJE GASILSKIH DOMOV

11 KMETIJSTVO, GOZDARSTVO IN RIBIŠTVO

11029001 Strukturni ukrepi v kmetijstvu in živilstvu

411001 Vzdrževanje kolovozov, vodotokov na kmetijskih zemljiščih +525,00

Obrazložitev:

Sredstva povečujemo zaradi nasutja in obsekovanja vej na kolovozu ceste na Grič.

11029003 Zemljiške operacije

411011 Komasacija zemljišč na Ljubljanskem barju -20.000 €

Obrazložitev:

Na upravno enoto je vložena zahtevo za uvedbo postopka komasacijo in se odločba s strani Upravne enote ne bo izdala v letošnjem letu ter se bo postopek nadaljeval v naslednjem letu.

11039002 Zdravstveno varstvo rastlin in živali

|  |  |
| --- | --- |
| 411004 Oskrba zapuščenih živali | +100,00 |

Obrazložitev:

Povečujemo sredstva, saj smo v letošnjem letu plačali novembrski 2018 in decembrski 2018 račun za najem boksa.

13 PROMET, PROMETNA INFRASTRUKTURA IN KOMUNIKACIJE

13029001 Upravljanje in tekoče vzdrževanje občinskih cest

|  |  |
| --- | --- |
| 413001 Tekoče vzdrževanje lokalnih cest | +25.000,00 |

Obrazložitev:

Za zagotovitev sredstev za redno vzdrževanje do konca leta, se vrednost na postavki poveča.

13029002 Investicijsko vzdrževanje in gradnja občinskih cest

|  |  |
| --- | --- |
| 413009 Prehod za pešce - Breg | -1.000,00 |

Obrazložitev:

Planirana sredstva niso bila porabljena v celoti.

Navezava na projekte v okviru proračunske postavke

OB005-13-0009 PREHOD ZA PEŠCE- BREG

|  |  |
| --- | --- |
| 413022 Kolovoz ob Borovniščici | +11.809,00 |

Obrazložitev:

Sredstva so namenjena nakupu zemljiških parcel.

Navezava na projekte v okviru proračunske postavke

OB005-15-0006 KOLOVOZ OB BOROVNIŠČICI

|  |  |
| --- | --- |
| 413027 Cesta na "Stari progi" | +10.000,00 |

Obrazložitev:

Za izvedbo modernizacije celotnega drugega odseka ceste na "Stari progi" se sredstva povečajo.

Navezava na projekte v okviru proračunske postavke

OB005-15-0014 VODOVOD NA STARI PROGI -BREG

|  |  |
| --- | --- |
| 413045 Most Jele | +1.000,00 |

Obrazložitev:

Analiza je ugotovila, da je most v Jele v tako slabem stanju, da je potrebena novogradnje. Občina je tako za most v Jele konec avgusta 2019 sklenila z Ministrstvom za infrastrukturo, Direkcijo Republike Slovenije za infrastrukturo Sporazum o gradnji mostu čez Borovniščico v Borovnici – Pot v Jele v katerem se je občina zavezala pripraviti projektno dokumentacijo in pridobiti gradbeno dovoljenje, Ministrstvo za infrastrukturo pa financirati izgradnjo novega mostu in urediti dostopno cesto. Ministrstvo za infrastrukturo oz. Slovenske železnice bodo ta most potrebovale za dostop do nove Elektronapajalne postaje, katero bodo zgradile predvidoma leta 2021.

Navezava na projekte v okviru proračunske postavke

OB005-16-0033 MOST JELE

|  |  |
| --- | --- |
| 413053 Javno polnilno mesto za električna vozila | +23.909,10 |

Obrazložitev:

Za gradnjo 10 polnilih mest za električna vozila na P+R Borovnica smo zagotovili nepovratna sredstva Ekosklada v maksimalni višini 19.000 €, pri čemer moramo iz lastnih sredstev zagotoviti najmanj dodatnih 1.900 €. Ostala sredstva so, tako kot do sedaj, namenjena postavitvi polnilnega mesta za 2 vozili pri vrtcu.

Navezava na projekte v okviru proračunske postavke

OB005-17-0007 JAVNO POLNILNO MESTO ZA ELEKTRIČNA VOZILA

|  |  |
| --- | --- |
| 413059 Projektna dokumentacija cest | +6.000,00 |

Obrazložitev:

Dodatna sredstva so namenjena projektiranju otoka za umirjanje prometa na Bregu.

Navezava na projekte v okviru proračunske postavke

OB005-18-0018 PROJEKTNA DOKUMENTACIJA CEST

|  |  |
| --- | --- |
| 413060 Kolesarska povezava Borovnica-Pako | +12.000,00 |

Obrazložitev:

Zaradi zahtev Direkcije za vodo RS po zelo podrobni hidrološko-hidravlični preverbi vseh vodotokov in prepustov ter načrtovanju omilitev poplavne ogroženosti, zahtev občanov Brega po projektiranju variante s pločnikom ter SŽ Infrastruktura d. o . o., da se upoštevajo tudi spremembe, do katerih bo prišlo s prenovo proge, se je obsega načrtovane dokumentacije ter s tem tudi stroški, bistveno povečal.

Navezava na projekte v okviru proračunske postavke

OB005-19-0001 KOLESARSKA POVEZAVA BOROVNICA- PAKO

|  |  |
| --- | --- |
| 413061 Obnova mostu Dražica | -2.000,00 |

Obrazložitev:

V septembru 2019 smo pristopili k sanaciji mostu Dražica. V okviru sanacije bo izvedeno: sanacija opornikov in krilnih zidov mostu z obbetoniranjem ter razširitev zahodnega venca, kjer bo urejen pločnik za pešce v širini 1,5 m, asfaltirano vozišče na mostu v širini 4 m in izogibališče v širini 1 m pred mostom v smeri proti vasi Dražica. Istočasno bo izvedena kabelska kanalizacija za predvideno širitev optičnega omrežja. Investicija je sofinancirana iz državnega proračuna.

Navezava na projekte v okviru proračunske postavke

OB005-19-0007 OBNOVA MOSTU DRAŽICA

|  |  |
| --- | --- |
| 413062 Obvozna cesta Bistra | -9.000,00 |

Obrazložitev:

Skupaj z Občino Vrhnika, Ministrstvom za kulturo in Ministrstvom za infrastrukturo smo pristopili k načrtovanju izvedbe obvozne ceste nad gradom Bistra. Sredstva na postavki so namenjena financiranju projektne dokumentacije, katero bosta skupaj pripravili Občina Vrhnika in Občina Borovnica. Do končnega dogovora še ni prišlo, tako da se sredstva letos ne bodo porabila.

Navezava na projekte v okviru proračunske postavke

OB005-19-0012 OBVOZNA CESTA BISTRE

|  |  |
| --- | --- |
| 413063 Kolesarska povezava Borovnica- Dol- Bistra | +1.000,00 |

Obrazložitev:

Ker kaže, da za nekatere prijavljene in odobrene projekti iz Dogovora za razvoj Ljubljanske urbane regije ne bo mogoče pravočasno pripraviti popolne dokumentacije oz. vložiti popolne vloge, bodo lahko občine prijavile dodatne projekte, za katere pa bodo morale do začetka junija 2020 vložiti popolno vlogo. Želimo izkoristiti priložnost in pravočasno pripraviti projektno dokumentacijo za kolesarsko povezavo Borovnica – Dol – Bistra oz. odsek od središča Borovnice (Molkov trg) do Ribčeve hiše. Skupaj z občino Vrhnika, Ministrstvom za kulturo in DRSI med tem iščemo tudi rešitve za obvozno cesto za motorna vozila mimo TMS v Bistri, s čimer bi se lahko obstoječa cesta od nekdanjega pasjega zavetišča do TMS prekvalificirala v kolesarsko cesto.

Navezava na projekte v okviru proračunske postavke

OB005-19-0013 KOLESARSKA POVEZAVA BOROVNICA- DOL- BISTRA

|  |  |
| --- | --- |
| 413064 Cesta na Dražico | +12.000,00 |

Obrazložitev:

Poleg obnove mostu Dražica se bo obnovila tudi cesta na Dražico.

Navezava na projekte v okviru proračunske postavke

OB005-19-0014 CESTA NA DRAŽICO

13029003 Urejanje cestnega prometa

|  |  |
| --- | --- |
| 413034 Celostna prometna strategija | -1.600,00 |

Obrazložitev:

Sredstva so bila v osnovi namenjena izvedbi in obdelavi zahtevne ankete o potrebah za prevoz starejših občanov znotraj občine in na Vrhniko. V vmesnem času so se pojavile nove, bolj fleksibilne in cenejše možnosti zagotavljanja prevoz na klic za starejše občane, ki od občine ne zahtevajo nakupa in vzdrževanja vozila, temveč cenovno ugoden najem električnih vozil. Posredovanje med uporabniki in vozniki pa preko telefona zagotavljajo prostovoljci zavoda *Zlata mreža*, lahko pa tudi preko *javnih del zaposlena oseba*. Župan in občinska uprava sta tako naklonjena temu, da se v prihodnjem letu poskusno izvede pilotni projekt uvedbe prevozov na klic v občini in do Vrhnike za naše starejše občane, ki bo dal veliko bolj uporabne rezultate kot anketiranje. Večino sredstev se tako prenese na druge postavke, ostanek pa porabi za identificiranje in testiranje prostovoljcev, ki bi opravljali tovrstne prevoze.

Navezava na projekte v okviru proračunske postavke

OB005-15-0027 CELOSTNA PROMETNA STATEGIJA

|  |  |
| --- | --- |
| 413065 Dograditev pločnika na Gradišnikovi | +14.000,00 |

Obrazložitev:

Sredstva se bodo namenila za podaljšanje pločnika v dolžini 60 m do križišča s Cesto bo Borovniščici.

Navezava na projekte v okviru proračunske postavke

OB005-19-0015 DOGRADITEV PLOČNIKA NA GRADIŠNIKOVI

14 GOSPODARSTVO

14039001 Promocija občine

|  |  |
| --- | --- |
| 414008 Sofinanciranje diplomskih nalog | -1.505,00 |

Obrazložitev:

Sredstva ne bodo porabljena v letošnjem letu.

|  |  |
| --- | --- |
| 414013 Razvoj malega gospodarstva | -1.000,00 |

Obrazložitev:

Ustrezno promocijo razpisa za spodbude za razvoj podjetništva v občini smo izvedli v sodelovanju z OOZ Vrhnika brez uporabe finančnih sredstev, zato se sredstva lahko prerazporedi.

|  |  |
| --- | --- |
| 414021 Obnova in spodbujanje obiskovalske in interpretacijske  infrastrukture v soteski Pekel | +3.379,00 |

Obrazložitev:

Ker Turistično društvo in Planinsko društvo Borovnica sama nista bila sposobna zagotoviti ustreznih vsebin za vključevanje ciljnih skupin za doseganje ciljev programa LAS Barje z zaledjem ter ustrezno promocijo obiska soteske Pekel, je za zagotovitev tega pri pripravi prijave na 3. poziv LAS potrebno angažirati zunanje strokovnjake.

Navezava na projekte v okviru proračunske postavke

OB005-19-0003 OBNOVA SOTESKE PEKEL

14039002 Spodbujanje razvoja turizma in gostinstva

|  |  |
| --- | --- |
| 414010 Kolesarsko-pohodniška pot Južne železnice | -4.000,00 |

Obrazložitev:

Nobeden od dveh za prvo fazo evalvacije prijavljenih projektov na razpis evropskega teritorialnega sodelovanja se ni kvalificiral v drugo fazo (»končna priprava projektne prijave«), zato sredstva niso potrebna.

Navezava na projekte v okviru proračunske postavke

OB005-16-0009 KOLESARSKO- POHODNIŠKA POT JUŽNE ŽELEZNICE

|  |  |
| --- | --- |
| 414016 Oglasne table | +119,05 |

Obrazložitev:

Sredstva bodo porabljena za poplačilo stroškov izdelave tabel.

Navezava na projekte v okviru proračunske postavke

OB005-16-0026 OGLASNE TABLE

15 VAROVANJE OKOLJA IN NARAVNE DEDIŠČINE

15029001 Zbiranje in ravnanje z odpadki

|  |  |
| --- | --- |
| 415001 Sanacija črnih odlagališč | +2.000,00 |

Obrazložitev:

Zaradi večjega obsega odstranjevanja odpadkov na črnih odlagališčih se sredstva povečajo.

15029002 Ravnanje z odpadno vodo

|  |  |
| --- | --- |
| 415006 Kanalizacija Mikuževa ulica in Ulica bratov Mivšek | -5.000,00 |

Obrazložitev:

Sredstva se zmanjšajo ker se do konca leta namerava pripraviti idejno zasnovo.

Navezava na projekte v okviru proračunske postavke

OB005-13-0011 KANALIZACIJA MIKUŽEVA ULICA IN ULICA BRATOV MIVŠEK

|  |  |
| --- | --- |
| 415015 Kanalizacija Švigljeva ulica | +500,00 |

Obrazložitev:

Zaradi večjega obsega del za celovito izvedbo se sredstva povečajo.

Navezava na projekte v okviru proračunske postavke

OB005-15-0012 KANALIZACIJA ŠVIGLJEVA ULICA

15049001 Načrtovanje, varstvo in urejanje voda

|  |  |
| --- | --- |
| 415031 Študija poplavne ogroženosti občine Borovnica | -10.000,00 |

Obrazložitev:

Študija je v pripravi, zaradi preučevanja možnih ukrepov ne bo končana v letošnjem letu.

16 PROSTORSKO PLANIRANJE IN STANOVANJSKO KOMUNALNA DEJAVNOST

16029003 Prostorsko načrtovanje

|  |  |
| --- | --- |
| 416001 Občinski prostorski načrt (OPN), občinski podrobni prostorski načrt (OPPN) | -4.000,00 |

Obrazložitev:

V letošnjem letu ni bil vložena nobena pobuda za sprejem OPPN, zato ni bilo porabljenih sredstev.

Navezava na projekte v okviru proračunske postavke

OB005-13-0018 OPN, OPPN

16039001 Oskrba z vodo

|  |  |
| --- | --- |
| 416028 Vodovod Švigljeva ulica | +2.610,00 |

Obrazložitev:

Zaradi večjega obsega del za celovito izvedbo projekta se sredstva povečajo.

Navezava na projekte v okviru proračunske postavke

OB005-16-0015 VODOVOD ŠVIGLJEVA ULICA

|  |  |
| --- | --- |
| 416033 Investicijsko vzdrževanje vodovodnega omrežja | -20.000,00 |

Obrazložitev:

Za izvedbo obnove trase vodovoda na Mejačevi cesti v dolžini 190 m se sredstva dodajo.

Navezava na projekte v okviru proračunske postavke

OB005-18-0004 INVESTICIJE IN INVESTICIJSKO VZDRŽEVANJE VODOVODNEGA OMREŽJA

16039003 Objekti za rekreacijo

|  |  |
| --- | --- |
| 416043 Upravljanje in tekoče vzdrževanje igral | +600,00 |

Obrazložitev:

Sredstva za plačilo stroškov upravljanja in čiščenja občinskih otroških in športnih igrišč.

16039005 Druge komunalne dejavnosti

|  |  |
| --- | --- |
| 416010 Vzdrževanje katastra komunalnih objektov in naprav | +2.000,00 |

Obrazložitev:

Zaradi povečanega obsega izdelovanja katastra GJI z vključitvijo JR, se sredstva povečajo.

18 KULTURA, ŠPORT IN NEVLADNE ORGANIZACIJE

18059001 Programi športa

|  |  |
| --- | --- |
| 418014 Upravljanje in tekoče vzdrževanje športnih objektov - športni park | +400,00 |

Obrazložitev:

Sredstva se namenjajo za pokrivanje stroškov sprotnega vzdrževanja na igriščih.

|  |  |
| --- | --- |
| 418032 Zbornik 110 let športa | +1.000,00 |

Obrazložitev:

Sredstva se namenja za izdajo zbornika ob 110 letnici, ki ga bodo pripravili posamezni športni entuziasti. Sredstva se bo nakazalo tudi v letu 2020 in 2021.

19 IZOBRAŽEVANJE

19029001 Vrtci

|  |  |
| --- | --- |
| 419006 Dodatni programi v osnovni šoli | +670,00 |

Obrazložitev:

Predvidena sredstva ne zadoščajo, zato se povečuje.

19039001 Osnovno šolstvo

|  |  |
| --- | --- |
| 419015 Prizidek k Osnovni šoli Dr. Ivana Korošca Borovnica | -252.424,34 |

Obrazložitev:

Zaradi postopkov javnega naročanja se bo izgradnja prizidka k osnovni šoli dr. Ivana Korošca začela predvidoma v mesecu novembru in se bo večji del gradnje zamaknil v leto 2020.

Navezava na projekte v okviru proračunske postavke

OB005-17-0008 PRIZIDEK K OSNOVNI ŠOLI DR.IVANA KOROŠCA BOROVNICA

20 SOCIALNO VARSTVO

20049003 Socialno varstvo starih

|  |  |
| --- | --- |
| 420005 Dejavnost izvajanja pomoči na domu | +5.000,00 |

Obrazložitev:

Zaradi večje potrebe upravičencev načrtovana sredstva ne bodo zadoščala in se povečujejo za 5.000 €.

20049004 Socialno varstvo materialno ogroženih

|  |  |
| --- | --- |
| 420008 Subvencioniranje tržnih najemnin | +30.000,00 |

Obrazložitev:

Zaradi večje potrebe upravičencev načrtovana sredstva ne bodo zadoščala.

1. **NAČRT RAZVOJNIH PROGRAMOV PRORAČUNA OBČINE BOROVNICA Z OBRAZLOŽITVAMI ZA LETO 2019**
2. **N A Č R T R A Z V O J N I H P R O G R A M O V**

Z rebalansom proračuna za leto 2019 predlagamo spremembe tudi v Načrtu razvojnih programov.

* OB005-16-0027 INVESTICIJE IN INVESTICIJSKO VZDRŽEVANJE GASILSKIH DOMOV
* OB005-15-0006 KOLOVOZ OB BOROVNIŠČICI
* OB005-13-0009 PREHOD ZA PEŠCE- BREG
* OB005-15-0014 VODOVOD NA STARI PROGI -BREG
* OB005-16-0033 MOST JELE
* OB005-17-0007 JAVNO POLNILNO MESTO ZA ELEKTRIČNA VOZILA
* OB005-18-0018 PROJEKTNA DOKUMENTACIJA CEST
* OB005-19-0001 KOLESARSKA POVEZAVA BOROVNICA- PAKO
* OB005-19-0007 OBNOVA MOSTU DRAŽICA
* OB005-19-0012 OBVOZNA CESTA BISTRE
* OB005-19-0013 KOLESARSKA POVEZAVA BOROVNICA- DOL- BISTRA
* OB005-19-0014 CESTA NA DRAŽICO
* OB005-15-0027 CELOSTNA PROMETNA STATEGIJA
* OB005-19-0015 DOGRADITEV PLOČNIKA NA GRADIŠNIKOVI
* OB005-19-0003 OBNOVA SOTESKE PEKEL
* OB005-16-0009 KOLESARSKO- POHODNIŠKA POT JUŽNE ŽELEZNICE
* OB005-16-0026 OGLASNE TABLE
* OB005-13-0011 KANALIZACIJA MIKUŽEVA ULICA IN ULICA BRATOV MIVŠEK
* OB005-15-0012 KANALIZACIJA ŠVIGLJEVA ULICA
* OB005-13-0018 OPN, OPPN
* OB005-16-0015 VODOVOD ŠVIGLJEVA ULICA
* OB005-18-0004 INVESTICIJE IN INVESTICIJSKO VZDRŽEVANJE VODOVODNEGA OMREŽJA
* OB005-17-0008 PRIZIDEK K OSNOVNI ŠOLI DR.IVANA KOROŠCA BOROVNICA

Gradivo pripravila:

Monika Remškar, računovodja OBČINA BOROVNICA

ŽUPAN

Bojan Čebela

**NAČRT RAVNANJA Z NEPREMIČNIM PREMOŽENJEM OBČINE BOROVNICA ZA LETO 2019- II SPREMEMBA**